Buga
Šis raksts ir par upi Polijā. Par citām jēdziena Buga nozīmēm skatīt nozīmju atdalīšanas lapu. Buga (poļu: Bug) jeb Rietumu Buha (baltkrievu: Заходні Буг; ukraiņu: Західний Буг) ir upe Eiropā, Polijas—Ukrainas un Baltkrievijas robežupe. Narevas kreisā krasta pieteka. Sākas Ukrainā, Podolijas augstienē, netālu no Ļvivas. Tipiska līdzenuma upe, tek pa Poļesjes un Mazovijas-Podļases zemienēm.